**FINANČNO NADOMESTILO ZARADI IZPADA DOHODKA**

**NOSILCEM DOPOLNILNIH DEJAVNOSTI NA KMETIJI ZARADI POSLEDIC DRUGEGA VALA EPIDEMIJE COVID-19 ZA OBDOBJE OD 1. FEBRUARJA 2021 DO 30. APRILA 2021**

**PRAVNA PODLAGA:**

116. člen Zakona o interventnih ukrepih za omilitev posledic drugega vala epidemije COVID-19 (Uradni list RS, št. 175/20, 203/20 – ZIUPOPDVE,15/21 – ZDUOP, 51/21 – ZZVZZ-O in 57/21 – odl. US)

Odlok o finančnem nadomestilu zaradi izpada dohodka nosilcem dopolnilnih dejavnosti na kmetiji zaradi posledic drugega vala epidemije COVID-19 za obdobje od 1. februarja 2021 do 30. aprila 2021 (Uradni list RS, št. 85/21)

**KAJ:** Finančno nadomestilo zaradi izpada dohodka nosilcem dopolnilnih dejavnosti na kmetiji zaradi posledic drugega vala epidemije COVID-19za obdobje od 1. februarja 2021 do 30. aprila 2021

**KDO JE UPRAVIČEN:** Vlagatelj je nosilec dopolnilne dejavnosti na kmetiji, ki je imel najpozneje na dan 1. septembra 2020 dokončno dovoljenje za opravljanje dopolnilne dejavnosti na kmetiji.

Upravičenec do finančnega nadomestila je vlagatelj, ki izpolnjuje pogoje za dodelitev finančnega nadomestila.

**POGOJI:** Za pridobitev finančnega nadomestila mora vlagatelj izpolnjevati naslednje pogoje:

* vlagatelj mora izkazovati delež izpada dohodka vsaj v višini 30 % za obdobje od 1. februarja 2021 do 30. aprila 2021 v primerjavi z obdobjem od 1. februarja 2019 do 30. aprila 2019;
* delež izpada dohodka se izračuna po naslednji formuli: 1-(A/B), pri čemer je:

A=dohodek dopolnilnih dejavnosti vlagatelja na kmetiji v obdobju od 1. februarja 2021 do 30. aprila 2021,

B=dohodek dopolnilnih dejavnosti vlagatelja na kmetiji v obdobju od 1. februarja 2019 do 30. aprila 2019;

* vlagatelju, katerega dovoljenje za opravljanje dopolnilne dejavnosti na kmetiji je postalo dokončno med 1. februarjem 2019 in 30. aprilom 2019, se izpad dohodka izračuna v skladu z določbo prejšnje alineje, pri čemer se mu podatek za dohodek v obdobju od 1. februarja 2019 do 30. aprila 2019 izračuna kot trikratnik povprečnega mesečnega dohodka v obdobju od dokončnosti dovoljenja za opravljanje dopolnilne dejavnosti na kmetiji do 30. aprila 2019;
* vlagatelju, katerega dovoljenje za opravljanje dopolnilne dejavnosti na kmetiji je postalo dokončno po 30. aprilu 2019, se izpad dohodka izračuna skladno z določbo iz prve alineje, pri čemer se mu dohodek v obdobju od 1. februarja 2019 do 30. aprila 2019 izračuna kot trikratnik povprečnega mesečnega dohodka v obdobju od dokončnosti dovoljenja za opravljanje dopolnilne dejavnosti na kmetiji do 1. septembra 2020;
* na dan oddaje zahtevka ni v postopkih zaradi insolventnosti ali postopkih prisilnega prenehanja;
* če se vlagatelj ukvarja s predelavo in trženjem kmetijskih proizvodov, v zahtevku izjavi, da finančnega nadomestila delno ali v celoti ne bo prenesel na subjekte, ki se ukvarjajo s primarno kmetijsko proizvodnjo;
* ima odprt transakcijski račun v skladu s 35. členom Zakona o kmetijstvu;
* na dan oddaje zahtevka ima poravnane zapadle davčne obveznosti in druge denarne nedavčne obveznosti v višini, ki presega 50 eurov.

**VIŠINA FINANČNEGA NADOMESTILA**

* Finančno nadomestilo se dodeli v obliki pavšala glede na obseg izpada dohodka, ugotovljenega v skladu s 4. členom odloka.
* Finančno nadomestilo se dodeli v višini priznanega izpada dohodka, vendar ne več kot 6.000 eurov na posameznega upravičenca.
* Upravičencu, ki je uveljavljal izredno pomoč za obdobje od 1. februarja 2021 do 30. aprila 2021 v obliki mesečnega temeljnega dohodka, se finančno nadomestilo zniža za prejeti mesečni temeljni dohodek, razen če upravičencu že ni bilo predhodno znižano finančno nadomestilo po drugem odloku.
* Finančno nadomestilo se dodeli, če ugotovljen izpad dohodka znaša najmanj 100 eurov.
* Finančno nadomestilo se ne dodeli upravičencu, ki je za isti namen in za isto obdobje, kot navaja v zahtevku, že prejel javna sredstva Republike Slovenije ali sredstva Evropske unije.

**POSTOPEK PRIDOBITVE FINANČNEGA NADOMESTILA**

Podpisani obrazec «**Zahtevek za dodelitev finančnega nadomestila zaradi izpada dohodka nosilcem dopolnilnih dejavnosti na kmetiji zaradi posledic drugega vala epidemije COVID-19 za obdobje od 1. februarja 2021 do 30. aprila 2021**« mora vlagatelj vložiti na Agencijo Republike Slovenije za kmetijske trge in razvoj podeželja, Dunajska cesta 160, 1000 Ljubljana s pripisom »**Izpad dohodka – DDK**« ali v elektronski obliki po elektronski pošti na elektronski poštni predal: aktrp@gov.si v obliki elektronskega dokumenta, podpisanega s kvalificiranim elektronskim podpisom, ki je enakovreden lastnoročnemu podpisu v fizični obliki, **do vključno 4. junija 2021**.

O izpolnjevanju pogojev odloči Agencija RS za kmetijske trge in razvoj podeželja z odločbo o pravici do finančnega nadomestila najpozneje do 30. junija 2021.